Για πλάκα και επειδή βαριόταν θα έκαιγαν τους Πακιστανούς στα Σπάτα οι νεαροί που συνελήφθησαν. Σύμφωνα με δημοσίευμα της Αυγής πρόκειται για τέσσερις δράστες ηλικίας 17, 19, 20 και 23 ετών οι οποίοι εντοπίστηκαν και συνελήφθησαν αφού μετά το πογκρόμ τους εναντίον Πακιστανών, κάποιος κάτοικος της περιοχής συγκράτησε την πινακίδα του αυτοκινήτου με το οποίο διέφυγαν. Η εφημερίδα γράφει ότι οι νεαροί δήλωσαν στους αστυνομικούς ότι «Πήγαμε να κάψουμε για πλάκα τους Πακιστανούς. Δεν είχαμε τι να κάνουμε το απόγευμα και αποφασίσαμε να πάμε να τους χτυπήσουμε…».

Η Αυγή γράφει επίσης ότι, σύμφωνα με πληροφορίες, στο αυτοκίνητο τους βρέθηκε και φύλλο της εφημερίδας της Χ.Α. με περσινή ημερομηνία. Σε βάρος των τριών ασκήθηκε δίωξη για απόπειρα εμπρησμού και διακεκριμένη περίπτωση φθοράς χωρίς την επιβαρυντική διάταξη του κουκουλονόμου που συνήθως βαρύνει τους συλληφθέντες διαδηλωτές. Παραπέμφθηκαν να δικαστούν στο αυτόφωρο. Ο ανήλικος οδηγήθηκε στον εισαγγελέα Ανηλίκων.